Tarybos reglamentas (EEB) Nr. 2454/78
1978 m. rugsėjo 19 d.
patvirtinantis Susitarimą, sudarytą pasikeičiant raštais, ir iš dalies pakeičiantis Susitarimą tarp Europos ekonominės bendrijos ir Norvegijos Karalystės, siekiant patikslinti kai kurias tarifų specifikacijas
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač jos 113 straipsnį,
atsižvelgdama į Komisijos rekomendaciją,
kadangi, atsižvelgiant į 1976 m. birželio 18 d. Muitinių bendradarbiavimo tarybos rekomendacijos dalinius pakeitimus ir tam tikrus Bendrojo muitų tarifo ir Norvegijos muitų tarifo pakeitimus, turėtų būti patikslintos kai kurios tarifų specifikacijos, nustatytos Susitarime tarp Europos ekonominės bendrijos ir Norvegijos Karalystės [1];
kadangi būtina iš dalies pakeisti pirmiau paminėtą susitarimą, siekiant supaprastinti tvarką dėl tarifų specifikacijų patikslinimo, jei būtų daromi kiti susitariančiųjų šalių tarifų daliniai pakeitimai,
PRIĖMĖ ŠĮ REGLAMENTĄ:
1 straipsnis
Tvirtinamas Susitarimas, sudarytas pasikeičiant raštais ir iš dalies pakeičiantis Susitarimą tarp Europos ekonominės bendrijos ir Norvegijos Karalystės.
Susitarimo tekstas pridedamas prie šio reglamento.
2 straipsnis
Tarybos pirmininkas yra įpareigojamas paskirti asmenį, įgaliotą pasirašyti ši Susitarimą, taip susaistant Bendriją.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1978 m. rugsėjo 19 d.